stanford-oval/wikipedia huggingface dataset:
Operaatio Gladio
Kysymys Gladion syyllistymisestä terrorismiin > Reaktioita terrorismisyytöksiin

Vuonna 2006 Yhdysvallat myönsi vastarintaverkostojen olemassaolon, mutta kiisti jyrkästi niiden yhteydet terrorismiin. Yhdysvaltain ulkoministeriön mukaan tutkijat, mukaan luettuna Ganser, olivat ottaneet todesta Neuvostoliiton 1970-luvulla väärentämän asiakirjan, jolla pyrittiin levittämään disinformaatiota. "Dokumentin" tarkoituksena oli tarjota ”todisteita” Yhdysvaltain tuesta terrori-iskuihin eri maissa ja mustamaalata Yhdysvaltoja. Yhdysvaltojen mukaan väärennetty dokumentti on ollut ”stay behind” -tutkijoiden siteerauksien kohteena, kun on esitetty ”todisteita” salaisten armeijoiden ja terrori-iskujen välillä. Myös Journal of Intelligence kritisoi voimakkaasti Ganserin kirjaa, kutsuen sitä salaliittoteoriaksi ja syytti Ganseria vakavastiotettavien lähteiden ja disinformaation yhdistelemisestä.
Brunelin yliopiston tutkija Philip HJ Davies puolestaan kirjoitti, että Ganserin kirjaa ”varjostavat kuvitellut salaliitot”, ja Ganserin perimmäisen ongelman olevan sen, että hän ei ”ole suorittanut alkeellisinta tutkimusta, jotta pystyisi keskustelemaan salaisista operaatioista ja erikoisoperaatiosta tehokkaasti”. Norjalainen sotahistoriaan erikoistunut tutkija Olav Riste puolestaan sanoo Ganserin vääristelleen Risten tutkimuksia Norjan ”stay behind” -verkostosta.
Tiedustelutoiminnan historiaan erikoistunut CIA:n tutkija Hayden B. Peaken toteaa arviossaan Ganserin valittavan kirjassaan virallisten lähteiden löytämisen vaikeutta, mutta kirjoittavan silti 14 kappaletta eri maiden salaisista operaatioista. Haydenin mukaan mielenkiintoista kirjassa on se, miten suhteet läntisten valtioiden välillä kehittyivät toisen maailmansodan jälkeen. Hän väittää, että Ganser ei pysty esittämään mitään todisteita väitteilleen siitä, että CIA, MI6 ja Nato olisivat muuttaneet Gladion terroriorganisaatioksi.
Terrorismin paljastuminen oikeudenkäynneissä

Yhdysvaltain ja edellä mainittujen tutkijoiden näkemyksistä huolimatta Gladion osuutta useissa Euroopan maissa tehtyihin terrori-iskuihin ei laajalti kiistetä muun muassa italialaisten terrorismioikeudenkäyntien tulosten ansiosta. Niissä todettiin Italian sotilastiedustelu SISMIn, uusfasistien ja Gladio-verkoston osien suunnitelleen ja toteuttaneen lukuisia terrori-iskuja vuosien 1969 ja 1985 välillä. Itse Gladio-verkoston paljastuminen alkoi vuonna 1972 Peteanossa tapahtuneen, pitkään selvittämättä olleen pommiattentaatin tutkimuksista. Tutkimusten myötä julkisuuteen nousi ”jännitteen strategia”, jossa pyrittiin säilyttämään poliittinen status quo tarvittaessa väkivalloin ja syyllistämällä poliittinen vasemmisto terrori-iskuista. Peteanon iskusta tuomitun Vincenzo Vinciguerran lausunnon mukaan siviileihin kohdistuneiden iskujen tarkoituksena oli saada Italian kansa pyytämään valtiolta lisää turvallisuutta. Vuonna 1980 tehdystä Bolognan rautatieaseman pommi-iskusta tuomittiin 15 vuotta myöhemmin kaksi Nuclei Armati Rivoluzionari -ryhmän uusfasistia, mutta myös kaksi Italian sotilastiedustelun jäsentä, joiden todettiin koettaneen johtaa tutkijat väärille jäljille tavoitteenaan äärioikeistolaisten tekijöiden suojelu.
BBC teki vuonna 1992 Gladiota käsittelevän dokumenttisarjan, jossa päädyttiin siihen, että CIA, MI6 ja Nato ohjasivat äärioikeistolaisia salaisia armeijoita, jotka murhasivat eri maissa yhteensä satoja siviilejä tavoitteena sälyttää syy iskuista vasemmistoryhmille. Gladion operaatioilla Italiassa ja Belgiassa pyrittiin saamaan kansan tuki politiikalle, joka olisi Yhdysvaltain etujen mukaista. Ranskalais-saksalainen Arte lähetti aiheesta saksankielisen dokumentin vuonna 2011. Dokumentissa kuvataan Gladion perustamista Saksassa ja Italiassa sekä valaistaan muun muassa vuoden 1969 Piazza Fontanan pommi-iskun, Bolognan rautatieaseman pommi-iskun ja vuonna 1980 tehdyn Oktoberfest-iskun taustoja.
Aiheesta muualla

Elias Krohn: Nato soti salaa vasemmistoa vastaan. (Kirja-arvostelu) Kansan Uutiset, 27.12.2009.
Guardian - Terrorists 'helped by CIA' to stop rise of left in Italy
Kalle Hahl

Kaarlo "Kilu" Hahl (18. elokuuta 1911 Viipuri – 1987) oli suomalainen jalkapalloilija ja jääpalloilija.
Kalle "Kilu" Hahl aloitti urheilun Viipurin Reippaan riveissä voimistelunopettaja Yrjö "Jyrä" Nykäsen innostamana. Kalle Hahl ei kuitenkaan menestynyt Reippaan päälajissa eli voimistelussa, joten hän siirtyi jalka- ja jääpallon pariin aikansa viipurilaiseen ykkösseuraan Viipurin Susiin.
Jääpalloura

"Kilu" Hahlin ykköslajiksi muodostui jääpallo, jossa hän pelasi kaudesta 1932 alkaen. Kaikkiaan hänelle kertyi 19 pääsarjakautta vuosina 1932-52. Niistä kaudet 1932-41, 1944-48 ja 1952 Susien riveissä puolustajana ja tukimiehenä sekä kaudet 1943, 1949-51 helsinkiläisen Hukkien riveissä. Kaikkiaan hän pelasi 86 pääsarjaottelua. "Kilu" Hahl pelasi myös maajoukkueessa kaikkiaan 7 A ja 4 B-maaottelua.
Kalle "Kilu" Hahl saavutti jääpallourallaan :
2 Suomen mestaruutta vuosina 1932 ja 1933,
2 SM-hopeaa vuosina 1935 ja 1941
3 SM-pronssia vuosina 1934, 1936 ja  1937
Jalkapalloura

Kalle Hahl nousi kaudella 1935 Susien pääsarjajoukkueeseen. Hän pelasi jalkapallon pääsarjassa kaikkiaan 9 kautta ja 73 ottelua.
Kalle Hahl saavutti jalkapallourallaan:
2 SM-pronssia kaudella 1937 ja 1940-1941.
Lisäksi Kalle Hahl oli voittamassa Susien pelaajana välirauhan kesän 1940 alussa pelatun jalkapallon cup-kilpailun. Viipurilaisseura Sudet oli tässä vaiheessa siirtynyt Talvisodan rauhan seurauksena Helsinkiin.
Muusta toiminnasta

Talvisodan aikaan Kalle Hahl kuului Keski-Kannaksella toineen kenraali Jussi Sihvon komentamaan 4. prikaatiin. Jatkosodassa hän kuului helsinkiläiseen Ässä-rykmenttiin. Hän haavoittui jatkosodan alussa Joutsenon Suokulman kylässä, mutta toipui ja osallistui Itä-Karjalan Karhumäen taisteluihin.
Kalle Hahlin veljet Aarne ja Tapio pelasivat myös Susien miehistössä 1930-luvulla. Heistä Aarne pelasi jääpallon 5 A-maaottelua.
Eficode

| Eficode Oy |
| --- | --- |

Yritysmuoto:  osakeyhtiö
Perustettu:  2005 (Helsinki)
Toimitusjohtaja:  Ilari Nurmi
Kotipaikka:  Helsinki
Toimiala:  tietotekniikka
Liikevaihto:   287,2 milj. euroa (06/2024)
Henkilöstö:  650 (2024)
Tytäryhtiöt:  Tytäryhtiöitä kymmenessä maassa
Omistaja:  Investcorp, Risto Virkkala ja toimiva johto ja muita työntekijöitä
Kotisivu:  eficode.com
Infobox OKVirheellinen NIMI-arvo: 
Eficode Oy on suomalainen ohjelmistokehityksen tehostamiseen erikoistunut yritys, jonka tuotteet liittyvät automaatioon ja DevOps-konsultointiin sekä saavutettavuus- ja käyttäjätutkimuksiin.
Yhtiö on Suomen suurin Atlassianin tuotteita tarjoava yhtiö ja kansaivälisestikin suurimpien joukossa. Vuonna 2024 se työllisti noin 650 ihmistä eri puolilla maailmaa.
Historia > 2018–2022

Huhtikuussa 2018 Eficode sai vähemmistöosakkaakseen pääomasijoittaja Bocapin, joka sijoitti yritykseen kuusi miljoonaa euroa. Sijoituksella oli tarkoitus auttaa Eficoden kansainvälistymistä. Eficoden tärkein tuote oli tekoälyä hyödyntävä DevOps Root Platform -ohjelmistotuotantoalusta ja siihen liittyvät palvelut.selvennä Yhtiö työllisti 235 henkilöä. Kesäkuussa päättyneen tilikauden liikevaihto kasvoi 54 prosenttia ollen 21 miljoonaa euroa. Summasta lähes kaikki tuli Suomesta. Eficode avasi uudet toimistot Alankomaihin ja Saksaan. Eficode toteutti Alibaballe mobiilimaksamiseen ratkaisun, jossa ePassi yhdistettiin Alipayhin ja joka tarjosi kiinalaisille turisteille turvallisen maksutavan suomalaisissa kaupoissa.
Toukokuussa 2019 Eficode osti tanskalaisen Praqma-yrityksen, joka toimi Tanskan lisäksi myös Ruotsissa ja Norjassa. Elokuussa Ilari Nurmi seurasi Risto Virkkalaa Eficoden toimitusjohtajana. Virkkala jatkoi Eficode hallituksen puheenjohtajana ja Tech Consulting Groupin toimitusjohtaja. Nurmi oli työskennellyt aiemmin Baswarella, Nokialla ja Innofactorilla.
Vuonna 2020 Eficode toimi seitsemässä maassa: Suomen lisäksi sillä oli toimistot Alankomaissa, Norjassa, Puolassa, Ruotsissa, Saksassa ja Tanskassa. Kesäkuussa 2020 päättyneen tilikauden liikevaihto oli 30,5 miljoonaa euroa ja tappio 1,3 miljoonaa euroa. Saksankielisten markkinoiden osuus liiketoiminnasta oli noin viidesosa. Eficoden saavutettavuusosaamiselle syntyi uutta kysyntää EU:n uuden saavutettavuusdirektiivin myötä. Syyskuussa yhtiö aloitti yhteistyön koodiarkistopalvelu GitHubin kanssa. Jälleenmyyjänä se tarjosi sekä GitHubin Enterprise -versiota että siihen liittyvää konsultointia. Enterprise-versio otettiin myös osaksi Eficoden omaa ROOT DevOps Platform -tuotetta.
Tammikuussa 2021 Eficode osti ruotsalaisen Atlassian-työkaluihin keskittyneen Riadan. Toukokuussa Eficode osti Atlassianin devops-työkaluihin keskittyneen Beecom AG:n Sveitsistä. Yhtiöllä oli yli 200 sveitsiläistä asiakasta, jotka työskentelivät muun muassa pankkialalla sekä autoteollisuuden, yrityspalvelujen ja tietoturvallisuuden parissa. Vuodessa Eficoden työntekijämäärä kasvoi sadalla: alkukesästä se työllisti yli neljäsataa työntekijää. Kesäkuussa tehtiin vuoden kolmas yrityskauppa: suomalainen Contribyte, joka oli erikoistunut ketterien menetelmien ja tuotehallinnan kehityspalveluihin.
Lokakuussa 2022 Eficode osti Clearvisionin, joka oli keskittynyt Atlassian-, Git- ja avoimen lähdekoodin työkaluihin. Yhtiö toimi muun muassa Yhdysvalloissa ja Isossa-Britanniassa. Joulukuussa bahrainilainen sijoitusyhtiö Investcorp osti enemmistöosuuden Eficodesta. Kaupan myötä Bocap irtautui yhtiöstä. Eficode toimi kymmenessä maassa ja sen liikevaihto oli noin 150 miljoonaa euroa.
Historia > 2023–

Elokuussa 2023 Eficode osti Avosetin, joka oli keskittynyt Atlassian-työkaluihin ja niihin liittyviin palveluihin. Yhtiöllä oli 20 työntekijää ja sen liikevaihto oli lähes 10 miljoonaa euroa.
Keväällä 2024 Eficode osti saksalaisen Jodocus-yhtiön. Viisivuotiaalla Atlassian Cloud-alustaan keskittyneellä yhtiöllä oli 45 työntekijää ja sen liikevaihto oli noin 11,5 miljoonaa.
Organisaatio

Eficode kuuluu Risto Virkkalan perustamaan Tech Consulting Group TCG -konserniin.selvennä Siihen kuuluu myös henkilöstöetujen sähköisiin maksupalveluihin erikoistunut ePassi.
Yrityksen pääkonttori on Helsingissä ja sillä on toimipisteet myös Tampereella, Alankomaissa Amsterdamissa, Norjassa Oslossa, Ruotsissa Göteborgissa, Malmössä, Sundsvallissa ja Tukholmassa, Saksassa Berliinissä ja Münchenissä, Sveitsissä Zürichissä ja Tanskassa Kööpenhaminassa ja Aarhusissa.
Pääkonttorin erikoisuuksiin kuuluu keittiö ja grilli, joilla tehdään yhdessä ruokaa sekä harrastuksia varten tehty elektroniikkalaboratorio, jota esimerkiksi työpaikan robottikerho käyttää.
Asiakkaat

Eficoden asiakkaat toimivat esimerkiksi teollisuudessa, valtiotasolla, pankki- tai telealalla. Vuonna 2021 yrityksellä oli yli 1000 asiakasta ja suurin osa liikevaihdosta tuli Suomen ulkopuolelta.
Yhtiön asiakkaita ovat esimerkiksi ABB, Deutsche Telekom, Kone, McLaren, Nokia, OP, Sandvik, The Royal Bank of Scotland, Vodafone ja Volvo.
Tuotteet ja palvelut

Eficode tuottaa asiakkaiden bisnestarpeita varten räätälöityjä web- ja mobiiliohjelmistoja, ohjelmistotuotannon tehostamiseen liittyviä Devops-palveluita sekä digitaalisia asiakaskokemuksia palvelumuotoilulla. Yhtiö on alustariippumaton, eli se rakentaa palveluitaan esimerkiksi Amazonin, Atlassianin, Dockerin, Googlen ja Microsoftin teknologioiden päälle.
Eficoden Devops-palveluiden tavoitteena on automatisoida ohjelmistokehitystä mahdollisimman paljon ja luoda kaikille työntekijöille yhteinen tuotantolinja, jolloin mobiilisovelluksiin voi lisätä uusia ominaisuuksia aiempaa nopeammin. Eficode on yhdistänyt devopsiinsa myös käyttöliittymän suunnittelun ja designin eli design systemsin. Eficoden luomaan tuotantolinjaan voidaan ulkoistaa ohjelmistokehitystä SaaS-mallin mukaisesti, jolloin koodaajien ei tarvitse miettiä omien työkalujensa toimivuutta. Eficode ROOT:ia voidaan hallita Eficode Journeyn avulla, joka näyttää yhteenvetoja esimerkiksi laskutustilanteesta, palvelun käyttötavoista ja -määristä ja tikettien käsittelystä. Eficode Accessibility Keeper seuraa verkkopalveluiden saavutettavuutta ja ehdottaa korjauksia.
Eficode tarjoaa myös devops-koulutusta. Vuonna 2018 se sai asiakkaakseen Volvo Groupin, joka oli aiemmin ulkoistanut it-palvelunsa. Kun sen liiketoiminta kasvoi muun muassa itseohjautuvilla ajoneuvoilla ja sähköisillä kaupallisilla kuljetuspalveluilla, tarvittiin oma it-kehitysosasto, jota Eficode alkoi kouluttaa. Myös johtoa valmennettiin uuden liiketoiminnan johtamisessa.
Eficode on ollut osaltaan kehittämässä Robot Frameworkiä, joka on testiautomaatioprojekteihin soveltuva työkalu.
Yhteiskuntavastuu

Vuonna 2018 Eficode osallistui Ylen Nettiä ikä kaikki -kampanjaan saavutettavuusoppaalla, jolla se haastoi suomalaisia yrityksiä miettimään palveluidensa saavutettavuutta.
Tunnustuksia

Vuonna 2009 Eficode oli Suomen parhaat työpaikat -kilpailussa sarjansa 11.
Eficode valittiin vuoden Tivi-yritykseksi vuonna 2019
Australialainen Atlassian on valinnut Eficoden kahtena peräkkäisenä vuotena vuoden globaaliksi partneriksi
Aiheesta muualla

Eficoden verkkosivut
Risto Virkkala kertoi Eficodesta Talouselämän Kaupantekijät-podcastissa kesäkuussa 2020
Kalývia Thorikoú

| Kalývia Thorikoú Καλύβια Θορικού |
| --- | --- |
 Kunnallisyksikön sijainti
 Kalývia Thorikoú
 Koordinaatit: 37°50′26″N, 23°55′42″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Saronikós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  491101
Väkiluku (2011):  14 424
Aikavyöhyke:  UTC+2
 – Kesäaika:  UTC+3
Postinumero:  190 10
Suuntanumero(t):  22990
Rekisterikilpi:  Z
Infobox OKVirheellinen NIMI-arvo: 
Kalývia Thorikoú (kreik. Καλύβια Θορικού; myös Kalívia Thorikoú) on Kreikan kaupunki sekä samanniminen Saronikóksen kunnan kunnallisyksikkö (Δημοτική Ενότητα Καλυβιών Θορικού, Dimotikí Enótita Kalyvión Thorikoú) ja entinen itsenäinen kunta. Se sijaitsee Itä-Attikan alueyksikössä Attikan alueella. Kaupungin ja kunnallisyksikön väkiluku on 14 424 (vuonna 2011). Kalývia Thorikoú on Saronikóksen kunnan kuntakeskus.
Kalývia Thorikoú (etualalla), Kouvarás ja Keratéa ilmasta.
Kalývia Thorikoú koostuu kahdesta asutuksesta, sisämaassa sijaitsevasta varsinaisesta Kalývian kaupungista sekä ranta-asutuksesta, joka tunnetaan myös nimellä Lagonísi. Kalývian kaupunki sijaitsee Mesógeian tasangon etelälaidalla Attikan kaakkoisosassa noin 24 kilometriä Ateenan keskustasta kaakkoon. Sen koillispuolella sijaitsee Merénta-vuori ja eteläpuolella Páneio-vuori. Lagonísi sijaitsee Saroninlahden rannalla Kalýviasta noin seitsemän kilometriä lounaaseen.
Kalývia Thorikoú oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Saronikóksen kunnaksi yhdessä Anávyssoksen, Kouvaráksen, Palaiá Fókaian ja Saronídan kanssa, jolloin se muuttui uuden kunnan kunnallisyksiköksi.
Adler Mannheim

| Adler Mannheim |
| --- | --- |

Perustettu:  19. toukokuuta 1938
Entiset nimet:  Mannheimer ERC   1938–1994   Adler Mannheim   1994-
Kaupunki:   Mannheim, Saksa
Kotiareena:  SAP Arena
– kapasiteetti:  13 600
Sarjataso:  DEL
Värit:                
Toimitusjohtaja:   Matthias Binder  Daniel Hopp
Päävalmentaja:   Dallas Eakins
Mitalit
Kultaa:  8 (1980, 1997, 1998, 1999, 2001, 2007, 2015, 2019)
Hopeaa:  3 (2002, 2005, 2012)
Infobox OKVirheellinen NIMI-arvo: 
Adler Mannheim (suom. Mannheimin kotkat) on Mannheimista kotoisin oleva saksalainen jääkiekkojoukkue. Joukkue pelaa Saksan DEL-liigassa, joka on Saksan korkein seurataso jääkiekossa. Nykyään Mannheim pelaa kotiottelunsa SAP Arenalla. Sitä ennen joukkue pelasi Friedrichsparkenin jäästadionilla.
Adler Mannheim on voittanut DEL:n mestaruuden seitsemän kertaa ja sitä edeltäneen Saksan sarjan mestaruuden kerran (1980).
Adler Mannheim perustettiin 19. toukokuuta vuonna 1938, nimellä Mannheimer Eis- und Rollsport-Club. Toisen maailmansodan loputtua joukkue jatkoi toimintaansa vuonna 1948.
Pelaajat

| Maalivahdit |
| --- | --- | --- | --- | --- | --- |
| # |  | Pelaaja | Hanskakäsi | Sopimus | Syntymäpaikka |
| 1 |  | Alexis Gravel | R | 2025 | Berliini, Saksa |
| 30 |  | Arno Tiefensee | L | 2026 | Weißwasser, Saksa |
| 72 |  | Florian Mnich | L | 2025 | Passau, Saksa |
| 90 |  | Felix Brückmann | L | 2025 | Breisach am Rhein, Saksa |
| Puolustajat |
| --- | --- | --- | --- | --- | --- |
| # |  | Pelaaja | Kätisyys | Sopimus | Syntymäpaikka |
| 4 |  | Nick Cicek | L | 2025 | Winnipeg, Manitoba, Kanada |
| 5 |  | Tobias Fohrler | R | 2027 | Troisdorf, Saksa |
| 7 |  | John Gilmour | L | 2025 | Montreal, Québec, Kanada |
| 9 |  | Leon Gawanke | R | 2029 | Berliini, Saksa |
| 23 |  | Jyrki Jokipakka | L | 2025 | Tampere, Suomi |
| 37 |  | Zac Leslie | L | 2025 | Ottawa, Ontario, Kanada |
| 39 |  | Tim Lovell | R | 2025 | Bad Nauheim, Saksa |
| 49 |  | Lukas Kälble | L | 2027 | Mannheim, Saksa |
| 59 |  | Paul Mayer | L | 2025 | Kaufbeuren, Saksa |
| 68 |  | Fabrizio Pilu | R | 2025 | Mannheim, Saksa |
| Hyökkääjät |
| --- | --- | --- | --- | --- | --- | --- |
| # |  | Pelaaja | Kätisyys | Pelipaikka | Sopimus | Syntymäpaikka |
| 8 |  | Austin Ortega | R | LH | 2025 | Escondido, Kalifornia, Yhdysvallat |
| 11 |  | Kristian Reichel | R | KH | 2027 | Litvinov, Tšekki |
| 13 |  | Stefan Loibl | L | OLH / KH | 2025 | Straubing, Saksa |
| 14 |  | Jordan Szwarz (A) | R | OLH / KH | 2025 | Burlington, Ontario, Kanada |
| 16 |  | Eric Uba | R | OLH | 2025 | Kitchener, Ontario, Kanada |
| 19 |  | Luke Esposito | L | KH | 2025 | Greenwich, Connecticut, Yhdysvallat |
| 21 |  | Kris Bennett | L | KH / VLH | 2025 | Brampton, Ontario, Kanada |
| 22 |  | Matthias Plachta | L | LH | 2026 | Freiburg, Baden-Württemberg, Saksa |
| 26 |  | Samuel Soramies | L | H | 2025 | Heidelberg, Saksa |
| 27 |  | Yannick Proske | R | OLH | 2025 | Weißwasser, Saksa |
| 33 |  | Markus Hännikäinen | L | LH | 2025 | Helsinki, Suomi |
| 34 |  | Tom Kühnhackl (A) | L | H | 2026 | Landshut, Saksa |
| 65 |  | Marc Michaelis (C) | L | VLH / KH | 2025 | Mannheim, Saksa |
| 71 |  | Daniel Fischbuch | R | OLH | 2025 | Bad Friedrichshall, Saksa |
| 74 |  | Ryan MacInnis | L | KH | 2025 | St. Louis, Missouri, Yhdysvallat |
| 86 |  | Maximilian Heim | L | H | 2026 | Stuttgart, Saksa |
Pelaajat > Valmennus & Joukkueenjohto

Päävalmentaja & Urheilutoimenjohtaja: Dallas Eakins
Apuvalmentaja: Curt Fraser
Apuvalmentaja: Marcel Goc
Maalivahtivalmentaja: Petri Vehanen
Videovalmentaja: Florian Keinz
Fysiikkavalmentaja: Jörn Krebs
Toimitusjohtaja: Matthias Binder
Jääkiekkotoiminnanjohtaja: Youri Ziffzer
Joukkueenjohtaja: Andrew Hare
Lähde: EliteProspects
Aiheesta muualla

Kuvia tai muita tiedostoja aiheesta Adler Mannheim Wikimedia Commonsissa
Saksan jääkiekko
| --- | --- |
DEL: Adler Mannheim · Augsburger Panther · DEG Metro Stars · EHC München · Eisbären Berlin · ERC Ingolstadt · Grizzly Adams Wolfsburg · Hamburg Freezers · Iserlohn Roosters · Krefeld Pinguine · Kölner Haie · Nürnberg Ice Tigers · SERC Wild Wings · Straubing Tigers
DEL2: Bietigheim Steelers · Dresdner Eislöwen · Eispiraten Crimmitschau · ESV Kaufbeuren · EV Landshut · Fischtown Pinguins · Heilbronner Falken · Lausitzer Füchse · Ravensburg Tower Stars · EC Bad Nauheim · SC Riessersee · Starbulls Rosenheim
Oberliga Nord: Hannover Scorpions · EHC Timmendorfer Strand 06 · Hannover Indians · Rostock Piranhas · Hamburger SV · EC Harzer Falken · Adendorfer EC · Hamburg Crocodiles · GEC Ritter Nordhorn
Oberliga Ost: Icefighters Leipzig · Black Dragons Erfurt · Saale Bulls Halle · EHV Schönheide 09 · Tornado Niesky · FASS Berlin · Wild Boys Chemnitz · EHC Jondorfer Falken
Oberliga Süd: Selber Wölfe · EHC Freiburg · Tölzer Löwen · EHC Bayreuth · EHC Klostersee · EC Peiting · EV Füssen · Erding Gladiators · EV Regensburg · Deggendorf Fire · Blue Devils Weiden · Mighty Dogs Schweinfurt
Oberliga West: EC Kassel Huskies · ESC Moskitos Essen · Füchse Duisburg · Grefrather EG · Hammer Eisbären · Herner EV 2007 · Königsborner JEC · Löwen Frankfurt · Neusser EV · Ratinger Ice Aliens
Maajoukkue: Saksan jääkiekkomaajoukkue · Saksan naisten jääkiekkomaajoukkue · Saksan jääkiekkoliitto
Kuvan taustalla Adler Mannheimin kannattajien järjestämä koreografia (tifo).
Kalloní

| Kalloní Καλλονή |
| --- | --- |
 Skála Kalloníksen rantaa.
 Kunnallisyksikön sijainti
 Kalloní
 Koordinaatit: 39°14′00″N, 26°12′23″E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Lesbos
Kunta:  Länsi-Lesbos
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  530107
Väkiluku (2011):  8 504
 – Kylä­yhdys­kunta:  2 171
 – Kylä:  1 978
Aikavyöhyke:  UTC+2
 – Kesäaika:  UTC+3
Postinumero:  81107
Suuntanumero(t):  22530
Rekisterikilpi:  MY
Infobox OKVirheellinen NIMI-arvo: 
Kalloní (kreik. Καλλονή) on Kreikan kylä sekä samanniminen Länsi-Lesboksen kunnan kunnallisyksikkö (Δημοτική Ενότητα Καλλονής, Dimotikí Enótita Kallonís) ja entinen itsenäinen kunta. Se sijaitsee Lesboksen saarella, Lesboksen alueyksikössä Pohjois-Egean saarten alueella. Koko kunnallisyksikön väkiluku on 8 504 ja varsinaisen Kallonín kylän väkiluku 1 978 (vuonna 2011).
Kallonín katedraali.
Kallonín kylä sijaitsee Lesboksen keskiosassa Kallonínlahden pohjoispuolella noin kolme kilometriä sisämaassa ja sen ranta-asutus Skála Kallonís lahden pohjoisrannalla. Kunnallisyksikön alue on pääosin lahden länsipuolella. Kalloní oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Lesboksen kunnaksi yhdessä Agía Paraskevín, Agiásoksen, Eresós-Ántissan, Evergétoulaksen, Géran, Loutrópoli Thermíin, Mantamádoksen, Míthymnan, Mytilínin, Pétran, Plomárin ja Polichnítoksen kanssa, jolloin se muuttui uuden kunnan kunnallisyksiköksi. Vuonna 2019 se tuli Kleisthenes I -suunnitelman myötä osaksi Länsi-Lesboksen kuntaa.
Kunnallisyksikön osat

Kallonín kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Ágra | Ágios Geórgios (saari) | 0 |
| Ágra | Ágra | 955 |
| Ágra | Apothíkes | 58 |
| Anemótia | Anemótia | 449 |
| Arísvi | Arísvi | 700 |
| Dáfia | Dáfia | 992 |
| Dáfia | Ierá Moní Leimónos (luostari) | 17 |
| Fília | Fília | 653 |
| Fília | Kechráda | 32 |
| Kalloní | Kalloní | 1 978 |
| Kalloní | Moní Panagías Myrsiniotíssis Leimónos (luostari) | 5 |
| Kalloní | Petsofás | 188 |
| Kerámi | Kerámi | 584 |
| Kerámi | Skála Kallonís | 470 |
| Parákoila | Parákoila | 818 |
| Skalochóri | Archaía Ántissa | 35 |
| Skalochóri | Balíni | 19 |
| Skalochóri | Kaló Limáni | 17 |
| Skalochóri | Skalochóri | 534 |
Yhteensä: 8 504
Aiheesta muualla

Kuvia tai muita tiedostoja aiheesta Kalloní Wikimedia Commonsissa
Boda (Rättvik)

| Boda |
| --- | --- |
 Bodan kirkko
 Boda
 Koordinaatit: 61°00′56″N, 15°12′41″E 
Valtio:   Ruotsi
Lääni:  Taalainmaan lääni
Maakunta:  Taalainmaa
Kunta:  Rättvik
Väkiluku (31.12.2023):  525
Boda on taajama Rättvikin kunnassa Taalainmaan läänissä samannimisessä historiallisessa maakunnassa Ruotsissa. Taajamassa oli 525 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Boda (Rättvik) Wikimedia Commonsissa
Kalle Maalahti

| Kalle Maalahti> Henkilötiedot |
| --- | --- |
Syntynyt: 30. huhtikuuta 1991 (ikä 33) Lappeenranta, Suomi
Kansalaisuus:   Suomi
Jääkiekkoilija
Lempinimi:  Kölli
Pelipaikka:  puolustaja
Maila:  vasen
Pituus:  178 cm
Paino:  85 kg
Seura
Seura:  Kalmar HC
Sarja:  HockeyAllsvenskan
Pelaajaura
Pääsarjaura:  2011–
Aik. seurat:  SaiPa (SML) Jukurit (Mestis) TUTO Hockey (Mestis) Ilves (SML) HV71 (SHL) HC Nové Zámky (SloEL)
Kalle Veikko Johannes Maalahti (s. 30. huhtikuuta 1991 Lappeenranta) on suomalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Kalmarissa.